ตรงบริเวณขวาล่างของฝ่ามือ มีรอยแดงๆเป็นวง มีอาณาเขตชัดเจน คือรอยอะไรเหรอครับ อันตรายไหม ไม่มีอาการบวม แสบ ปวด แต่เจ็บบริเวณ forearm ไม่รู้เกี่ยวกันไหม
สวัสดีค่ะ อาการมีรอยแดงเป็นวงที่ฝ่ามือดังรูปแนบนั้น ยังไม่เห็นความผิดปกติชัดเจน อาจจะเป็นสีของฝ่ามือที่จะแดงเป็นปกติที่บริเวณนั้นมากกว่าบริเวณรอบๆอยู่แล้วได้แต่หากแดงมากผิดปกติจริง บวม คัน อาจนึกถึงสาเหตุจาก การถูกแมลงกัด การมีผื่นแพ้ผิวหนังจากการแพ้ หรือการสัมผัสสารที่ทำให้ระคายเคือง การโดนน้ำนานๆ แต่จากในรูปมือดูปกติ ไม่มีอาการของผื่นผิวหนังอักเสบ หรืออาจเป็นหลังการสัมผัสของร้อนหรือเย็นจัด เป็นต้นในเบื้องต้น สังเกตอาการ ถ้ามีผื่นแดงชัดเจน ปวด บวม คัน มีตุ่มน้ำให้เห็น ควรไปพบแพทย์เพื่อตรวจเพิ่มเติม ระหว่างนี้หลีกเลี่ยงการสัมผัสกับสารใดๆที่กระตุ้นให้มีอาการ ไม่ล้างมือบ่อยเกินไป ใช้ครีมบำรุงทาให้ความชุ่มชื้นระหว่างวันได้